Gunnel Stenbäck

Gunnel Stenbäck () lâi kuhesahasâš syemmilâš já ovdil jäämmim tuođânálásávt Suomâ puárásumos olmooš.

Eellim
Stenbäck šoodâi Ålandist čohčâmáánu 21. peeivi 1914, ađai ovdil ko Suomâst šoodâi jiečânâs staatâ. Sun čođâlditij pajeuáppeetotkos ruátálii lyseost Kotkast ive 1933. Siämmáá keesi Stenbäck uásálistij ristâlii kesičuákkimân Kokkolast. Ton maŋa sun algâttij uápuid Helsig Diakonissalágádâs pyecceetipšoškoovlâst ive 1934. Diakonissan Stenbäck valmâštui ive 1943. Ive 1956 sun väljejui ovdánemváddulágádâs Rinnekoti pajetipšon. Ive 1969 sust šoodâi vistig Diakonissaopâttuv rehtor já muáddi ive ton maŋa Diakonissalágádâs hovdâ. Diakonissalágádâs hovdân sun ovdedij eromâšávt škovlim, ovdánemváddupargo, almoshaldâttuv já almugijkoskâsijd ohtâvuođâid. Iäláttâhân Stenbäck paasij ive 1977. 

Stuárráámus uási eellimistis Stenbäck aasâi Helsigist. Kuhes elimis ääigi sun kiergânij eelliđ joba 50 enâmist.

Käldeeh

Luokka:Diakonissah
Luokka:Ive 1914 šoddâmeh
Luokka:Ive 2024 jämimeh
Luokka:Paijeel 110-ihásâžžân iällám syemmiliih
Luokka:Suomâruátáliih